NaiveNeuron/SloPal huggingface dataset:
Tomanová, Viera, poslankyňa NR SR (2010-12-01):
Ďakujem pekne. Pán poslanec Matovič, najskôr by som si na vašom mieste preštudovala to, čo sme urobili pre mladé rodiny s deťmi a vôbec pre rodiny s deťmi a taktiež, že so zákonom o novom rodičovskom príspevku a príspevku pri starostlivosti prišla naša vláda. Skúste sa pozrieť, aká bola podpora mladých rodín predtým a ako vyzerala podľa posudzovania SILC-u, EU SILC, ako vyzerali mladé rodiny s deťmi a deti do 17 rokov z hľadiska ohrozenia biedou a chudobou. Na druhej strane, pán Matovič, vyprosím si akékoľvek vaše invektívy o akejsi knižke za 20 mil., o ktorej ja nemám ani potuchy a nevymýšľajte si hlúposti a prestaňte s táraninami a prestaňte osočovať aj pani poslankyňu Vaľovú. Ja by som bola zvedavá, keby sme my začali si robiť posmech z vašej nevedomosti a nepoznania zákonov v oblasti sociálneho zabezpečenia.
Laurenčík, Milan, podpredseda NR SR (2020-04-22):
Prezentujme sa a hlasujme. (Hlasovanie.) Prítomní 144, za 142, proti 0, zdržali sa 2, nehlasovalo 0. Konštatujem, že sme schválili vládny návrh novely zákona č. 131/2002 Z. z. o vysokých školách. Teraz nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 (tlač 67). Dávam slovo spoločnej spravodajkyni z výboru pre financie a rozpočet poslankyni Anne Miernej, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení zákona č. 75/2020 Z. z. , tlač 67.)
Plaváková, Lucia, poslankyňa NR SR (2024-02-16):
Ďakujem veľmi pekne za slovo. Pani Marcinková, ďakujem, že sa tak dlhodobo venuješ naozaj tejto dôležitej téme. My sme tu v tomto pléne počúvali naozaj veľa aj o ľudských právach aj v súvislosti s tým, že sa tu spomínali prípady, kedy nebol zabezpečený prístup k rodine ľuďom vo väzení a podobne. Takže tú citlivosť na nezabezpečený prístup k rodine by som tak vnímala, že asi tu ľudia majú, tak verím, že sa to odrazí aj na hlasovaní o tomto návrhu zákona. Veľa, áno, v súvislosti s týmto tvojím návrhom počúvame rôzne výhovorky, ako sa to nedá. No ja by som bola rada, keby sme sa už konečne prestali vyhovárať na to, čo sa nedá, a skúsili veci robiť tak, aby naozaj zlepšili situáciu a obzvlášť, keď sa to týka detí. Ja už na záver asi len poviem, že ja som, našťastie, teda nemusela so svojou dcérou zažívať ešte situáciu, kedy by sme sa dostali do nemocnice, ale úplne mám úzkostný stav, len keď si to predstavím, že by tam mala byť bezo mňa, a neviem si predstaviť, aké to musí byť ťažké aj pre deti, aj pre rodičov. Tak poďme naozaj spraviť niečo, aby to žiadne dieťa nemuselo zažívať. Ďakujem veľmi pekne.
Pčolinský, Peter, podpredseda NR SR (2022-10-21):
Ďakujem. Na vaše vystúpenie nie sú žiadne faktické poznámky. Uzatváram teda, končím, vyhlasujem túto všeobecnú rozpravu za skončenú. Pán navrhovateľ, chcete ešte stanovisko zaujať? Asi nie. 	Pán spravodajca, chcete zaujať stanovisko? Nie. 	Prerušujem rokovanie o tomto bode programu. A budeme pokračovať prvým čítaním o návrhu poslancov Národnej rady Slovenskej republiky Martina Beluského, Rastislava Schlosára a Stanislava Mizíka na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov . Návrh ústavného zákona je uverejnený ako tlač 1227. Návrh na jeho pridelenie na prerokovanie výborom je v rozhodnutí č. 1290. Dávam teraz slovo poslancovi Martinovi Beluskému, aby návrh ústavného zákona uviedol.
Hrnčiar, Andrej, podpredseda NR SR (2019-03-29):
Pani poslankyňa Zimenová.
Laššáková, Jana, podpredsedníčka NR SR (2014-03-26):
Na vstúpenie pána poslanca s faktickou poznámkou pán poslanec Mihál. Končím možnosť prihlásiť sa s faktickými poznámkami. Nech sa páči, pán poslanec.
Laššáková, Jana, podpredsedníčka NR SR (2013-12-17):
Nechcete reagovať. Vyhlasujem všeobecnú rozpravu za skončenú. Chce zaujať stanovisko predkladateľ? Nech sa páči, máte slovo.
B. Bugár, podpredseda NR SR: (2006-04-19):
P. Kuljaček, poslanec: Pardon, pardon, nie! Pán poslanec Varga, pán poslanec Varga žiadal o zmenu 31.
Svrček, Miloš, poslanec NR SR (2021-02-05):
Ďakujem, pán predsedajúci, za slovo. Pán poslanec, súhlasím s tvojím vystúpením sčasti, ale hneď v úvode si povedal, že súčasná koalícia alebo politické subjekty, ktoré sú zastúpené teraz v koalícii, v minulosti nepodporovali alebo nedali hlasy návrhom, ktoré boli predložené za minulú koalíciu. S tým nemôžem absolútne súhlasiť, lebo môžeš si kľudne vytiahnuť aj z jednotlivých hlasovaní z minulého volebného obdobia, ako sa zachovalo hnutie SME RODINA pri vami predkladaných napríklad sociálnych návrhoch zákonov. My sme podporovali vami predkladané návrhy zákonov, keď boli, samozrejme, efektívne, racionálne a keď pomáhali 5 miliónom ľuďom, nie 500-tisíc horným vrstvám. Čiže s tým nemôžem súhlasiť, a to si kľudne môžeš vytiahnuť z jednotlivých hlasovaní. A čo sa týka spolupráce alebo pripomienkovania, alebo otvorenia tej diskusie k plánu obnovy, tak určite vieš, že rezort financií jasne deklaroval, že chce viesť diskusiu, chce otvárať okrúhle stoly, kde chce prizvať zástupcov samospráv, zástupcov zamestnávateľov, odborov, mimovládnych organizácií, aby sa vyjadrili k tomu obsahu, či je všetko to, čo má, zapracované. Čiže ja si myslím, že ak si pripravený na diskusiu a určite aj pripomienkovanie, tak myslím si, že na to bude priestor. Ďakujem.
Grendel, Gábor, podpredseda NR SR (2020-12-02):
Prezentujme sa a hlasujeme. (Hlasovanie.) Prítomných 130 poslancov, za 81, proti 47, zdržal sa 1, nehlasoval 1 poslanec. Konštatujem, že tento bod z pozmeňujúceho návrhu pána poslanca sme schválili.
B. Bugár, podpredseda NR SR: (2003-10-22):
(Hlasovanie.) Prítomných 137 poslancov, za návrh hlasovalo 105, proti 2, hlasovania sa zdržalo 28 poslancov, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní.
Galko, Ľubomír, poslanec NR SR (2024-01-09):
Ďakujem pekne. No, k výhradám, ktoré tu zazneli, že netreba želať nikomu nič zlé, ja by som chcel uviesť, chliev sa nedá vyčistiť vatovými tyčinkami. Na týchto veľtrhoch neplatí pekné slovo. Si zoberte napríklad takého pána Pellegriniho. On sa tu minule zavzdušňoval, že som naňho zakričal, že som mu vynadal. Ale on neustále zneužíva svoje postavenie. V kuse tam cez mikrofón komentuje, provokuje nás tu, my na to nevieme reagovať, nemôžeme na to reagovať. No čo mu mám povedať, že je loptoš? Alebo že je figliar a mám mu to dôjsť zašuškať do ucha? No nie, zakričím naňho a vynadám mu a urobím to vždy, keď sa bude takto správať. Ale toto sú len také malé prekáračky, to sú malé veci. Tu dnes ide o niečo viac, tu ide o podporu organizovaného zločinu a doslova pozývanie zločincov na páchanie zločinov, na okrádanie bezbranných ľudí. Sorry, ale páchateľom takéhoto svinstva ja nebudem želať, že aby sa v nich pohlo svedomie alebo aby sa polepšili. Viete, kolegovia, ja keď som bol mladý človek aj s manželkou, tak nám sa celá rodina poskladala na kočár pre dieťa, keď sme čakali prvé dieťa, nemali sme my na to peniaze. A my sme si ho kúpili na trhu, aby sme ho kúpili lacnejšie a dali sme ho do toho požičaného auto, ktorým sme si ho chceli odviesť, a išli sme si ešte kúpiť zeleninu a keď sme sa vrátili, tak ten kočár nám ukradli. Ja viem, čo to je, keď chudobný človek príde o niečo, na čo ani nemá peniaze, na čo sa mu poskladá rodina, na čo si ešte ani nenašetril. Preto na mňa takého moralizovanie neplatí. Ja som v tomto stará škola a garantujem vám, že by som toho, nielen toho zlodeja, ale aj toho, kto mu to umožnil a motivoval ho k tomu, vtedy roztrhal v zuboch, keby som mal tú možnosť. Preto je správne, aby ľudia vedeli, ktorí poslankyne... ktoré poslankyne a ktorí poslanci sa pod toto svinstvo podpíšu, pokiaľ toto svinstvo bude dokonané. Ďakujem pekne. (Potlesk.)
Zmajkovičová, Renáta, podpredsedníčka NR SR (2012-05-10):
Pán poslanec Jarjabek.
Dostál, Ondrej, poslanec NR SR (2024-01-31):
Ďakujem, pán predseda, mám dva návrhy, jeden na zmenu a jeden na doplnenie programu schôdze. Návrh na zmenu je, že navrhujem z programu schôdze vypustiť bod 1 vládny návrh novely zákona, ktorým sa mení a dopĺňa Trestný zákon, tlač 106, druhé čítanie. Aj keď sme v skrátenom legislatívnom konaní, tak sa domnievam, že nemusíme sa takto ponáhľať a môžeme vytvoriť priestor pre dôkladnejšiu diskusiu o tomto návrhu zákona. Návrh na doplnenie programu schôdze. Navrhujem do programu schôdze doplniť tri body: správu generálneho prokurátora za rok 2022, tlač 1763, správu špeciálneho prokurátora za rok 2022, tlač 1764, a správu o činnosti Úradu na ochranu oznamovateľov protispoločenskej činnosti za rok 2022, tlač 1535. Navrhujem termínovať rokovanie o týchto troch bodoch na štvrtok 1. februára 2024 o 9.00 hod. s tým, že budú prerokované vo vyššie uvedenom poradí. Tento druhý návrh odôvodňujem tým, že máme na programe schôdze rozsiahlu novelu Trestného zákona, ktorá obsahuje aj novelu Trestného poriadku a ďalších súvisiacich predpisov a aj novelu zákona o ochrane oznamovateľov protispoločenskej činnosti, tak považujem za vhodné, aby si Národná rada vypočula a oboznámila sa so správami troch dôležitých inštitúcií, ktoré sa týkajú ich fungovania ešte v roku 2022, keďže tie neboli prerokované v predchádzajúcom kalendárnom roku, ako mali byť. Ďakujem.
Duchoň, Daniel, poslanec NR SR (2012-12-11):
Ďakujem. Podľa mňa tá vaša rozprava mala tiež skôr patriť do toho času, keď sa novelizoval zákon o dani z príjmov alebo sa menil Zákonník práce. A pristavil by som sa iba pri tom zhodnotení, ktoré ste teda tu popisovali, že aké veľmi slušné zhodnotenie dosahovali indexové fondy. Áno, ale v tom je práve tá, by som povedal, aj zradnosť finančného trhu, pretože zhodnocuje sa. A najmä teda to platí pre dôchodkové fondy. Berie sa tam veľmi dlhodobý horizont. Poukazovať to na zhodnotenie za niekoľko mesiacov, pokiaľ si sporitelia sporia svoje peniaze rádovo desiatky rokov, je asi nie úplne celkom namieste. Takže treba poukázať na ten dlhodobý horizont. A ja stále dnes si myslím a tvrdím, že najmä dnes finančný trh je, by som povedal, jedno veľké kasíno, po prvé. Neviem, či vôbec viete, že napríklad na kapitálových trhoch už dnes neobchodujú ľudia, ale tieto obchody vykonávajú počítače. A na základe práve aj takýchto obchodov sa dosahuje manipulácia s cenou. Takže stále si myslím, že zhodnocovanie v dôchodkoch na finančných trhoch je z dlhodobého hľadiska veľmi, veľmi riskantné. Ďakujem.
Fico, Robert, predseda vlády SR (2013-05-16):
Vážený pán predseda Národnej rady, vážená Národná rada, všetkým vám želám pekný deň. Dovoľte mi, aby som v znení príslušných ustanovení rokovacieho poriadku Národnej rady ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný z dôvodu zahraničnej pracovnej cesty je minister školstva, vedy, výskumu a športu Dušan Čaplovič, zastupuje ho podpredseda vlády, minister zahraničných vecí a európskych záležitosti Miroslav Lajčák. Na zahraničnej pracovnej ceste v Ruskej federácii je minister spravodlivosti Tomáš Borec, zastupuje ho minister dopravy, výstavby a regionálneho rozvoja Ján Počiatek. Na zahraničnej pracovnej ceste v Poľsku je minister práce, sociálnych vecí a rodiny Ján Richter, zastupuje, a ak nie sú naňho žiadne otázky, otázky nie sú ani na ministra hospodárstva Tomáša Malatinského, podpredsedu vlády a ministra vnútra Roberta Kaliňáka. Pán predseda, som pripravený v stanovenom časovom limite odpovedať na otázky, ktoré mi boli položené v Národnej rade.
Petruchová, Silvia, poslankyňa NR SR (2016-05-17):
Ďakujem. Ja by som chcela doplniť kolegyňu, a teda aj informáciu zo správy pani ombudsmanky k téme bezbariérovosti. V tejto správe sa objavil jeden môj príklad sťažovateľky, alebo teda bola tam riešená sťažnosť, že detašované pracovisko Úradu práce na Bratislava IV nie je bezbariérové. A vyriešené to bolo tým, že sa presunulo na Vazovovu, ktoré podľa správy je v plnom rozsahu bezbariérové. Musím podotknúť, že ani toto pracovisko, jednak si myslím, že je to otázka náhody, že toto pracovisko bolo presunuté, pretože predpokladám, že ten plán bol už taký dlhší, že sa presunie časť úradu na Vazovovu. A jednak to pracovisko nie je bezbariérové úplne, pretože je problém. Ja za bezbariérové pracovisko považujem také, alebo budovu, kde je možné sa aj dostať. To znamená, že patria tam aj komunikácie a parkovacie miesta. Toto, parkovacie miesta tam síce sú, ale dostať sa k nim je takmer nemožné bez nejakej pomoci. Druhý prípad je ústredie Sociálnej poisťovne, ktoré pred rokom a pol fungovalo v priestoroch, kde bol prístup, kde bolo všetko zabezpečené. Teraz je tam šikmá schodisková plošina, ktorá nie je dostupná pre všetkých. Je priestor dostupný z ulice. Ja toto považujem za krok späť, čo sa týka bezbariérovosti. Myslím si, že všeobecne takéto riešenia sú preto, že nám chýbajú odborníci a že nám chýba kontrolný mechanizmus. A chýbajú nám systémové riešenie otázky bezbariérovosti. Ďakujem.
P. Paška, predseda NR SR: (2008-10-21):
(Hlasovanie.) Vyhlasujem toto hlasovanie za zmätočné a neplatné. Ešte poprosím. Pán poslanec Fronc. Zapnite, prosím, pána poslanca. Zrušte to hlasovanie.
Hrnčiar, Andrej, podpredseda NR SR (2018-11-21):
Pán poslanec Matovič.
Sulík, Richard, predseda NR SR (2011-04-06):
Ďakujem. Otváram rozpravu. Do rozpravy sa hlásia traja poslanci. Uzatváram možnosť sa prihlásiť ústne do rozpravy. Slovo má pán poslanec Burian.
B. Bugár, podpredseda NR SR: (2001-09-19):
J. Migaš, predseda NR SR: Všetci? No, nech sa páči. Posuňte to ďalej. Pán poslanec Hofbauer, nehlásite sa? Zostávate, či... Pán podpredseda, dvakrát nepísať, hej. Potom to prečítame a potom to uzavrieme, dobre? Galbavý ako posledný?
P. Paška, predseda NR SR: (2009-11-04):
(Hlasovanie.) 139 prítomných, 51 za, 18 proti, 69 sa zdržalo, 1 nehlasoval. Návrh sme neschválili.
Hrnčiar, Andrej, podpredseda NR SR (2017-12-13):
Otváram rozpravu. Do rozpravy som dostal tri písomné prihlášky, za klub SME RODINA pán poslanec Milan Krajniak, za klub OĽANO pán poslanec Eduard Heger a treťou písomne prihlásenou je pani poslankyňa Zemanová. Takže, nech sa páči, pán poslanec Krajniak.
Linhart, Patrick, poslanec NR SR (2020-04-07):
Pán Pročko, ja s tebou súhlasím vo veľa veciach, čo si povedal, takisto som mal reštauráciu, už som ju odovzdal síce, aby som sa mohol venovať mandátu poslanca, ale rozlievaná voda je najlepšie dávať do sklenených fliaš, súhlasím, som odporca takisto plastov, súhlasím, aj keď nie je plast ako plat, aj keď nie fľaša, a s tým, čo sa vymýva, tá chémia použitá nie je ako iná chémia, máme toho viac druhov, reagujem na kolegu s koalície zo SaS, ale chcem povedať, že nesúhlasím s tebou v jednej veci. Ja by som nehádzal všetkých úplne do jedného vreca, ja si myslím, že nebudeme súdiť ľudí podľa farby straníckeho loga, ale podľa toho, akí sú ľudia, a myslím si, že v každej strane sú dobrí ľudia, ktorí to myslia úprimne, a sú zlí ľudia. A myslím, že to je úplne v každej strane. Takže nehádzal by som všetkých úplne do jedného vreca a nesúdil by som ich podľa farby straníckeho loga. Ďakujem.
Vavrek, Štefan, poslanec NR SR (2019-11-27):
Ďakujem za slovo. Vážený pán predsedajúci, v rozprave nevystúpili žiadni poslanci. Informácia gestorského výboru neobsahuje žiadne pozmeňujúce a doplňujúce návrhy. Pán predsedajúci, keďže informácia neobsahuje žiadne pozmeňujúce a doplňujúce návrhy a žiadne pozmeňujúce návrhy neboli podané ani v rozprave, sme v treťom čítaní, otvorte, prosím, rozpravu.
Puci, Róbert, poslanec NR SR (2017-10-18):
Ďakujem pekne. Pán minister, chcem sa na úvod poďakovať za vyjadrenie ministerstva hospodárstva k celej tejto problematike a myslím si, že bola daná dostatočná odpoveď aj kolegom z opozície na tie otázky, ktoré vo svojom podaní, keď schvaľovali túto schôdzu, uviedli. Dúfam, že vystúpi aj pani ministerka spravodlivosti a budeme mať odpoveď od obidvoch zainteresovaných ministrov k celej tejto téme. Mňa vo vašom vystúpení zaujali tri čísla. Prvé 17,6 mil., to je odmena, o ktorej sa aktuálne bavíme, pre advokátsku kanceláriu pána Bžána. Reálne si povedzme, vyplatených bolo zatiaľ 4,9 mil., zvyšok je na arbitráži, kde sa kľudne môže stať, že arbitrážny súd rozhodne o tom, že celú túto sumu zaplatí prehratá strana, a tým pádom Slovenská republika už nebude platiť nič. Ďalšie dve sumy sú 18,5 mil. eur a 35 mil. dolárov, pri prepočte je to skoro 30 mil. eur, to sú sumy, ktoré zobrali privatizační poradcovia za nič. Keď riešili privatizáciu podniku, kde bol prihlásený len jeden záujemca, bolo to za nič. Vtedy nikto nebubnoval, nikto nič nehovoril, neriešil. Ešte jedna vec. Pán poslanec Galek, neurazte sa, ale chápem, prečo sa snažíte obhajovať Enel. Plne musím súhlasiť s kolegom Rašim, ktorý povedal,... (Reakcia z pléna. Prerušenie vystúpenia predsedajúcim.)
A. Belousovová, podpredsedníčka NR SR: (2007-02-06):
S faktickou poznámkou sa prihlásil pán poslanec Urbáni. Máte slovo.
Jurinová, Erika, podpredsedníčka NR SR (2014-05-15):
Nech sa páči, pani ministerka.
P. Paška, poslanec: (2004-10-28):
Takže obidva návrhy na vyslovenie súhlasu Národnej rady Slovenskej republiky s Dohodou o statuse misií a predstaviteľov tretích štátov pri organizácii, ako aj návrh na vyslovenie súhlasu Národnej rady s Dohodou o statuse Organizácie Severoatlantickej zmluvy boli pridelené rozhodnutím č. 885 zo dňa 27. septembra 2004 na prerokovanie ústavnoprávnemu výboru, Výboru Národnej rady pre obranu a bezpečnosť a zahraničnému výboru. Vo svojom rozhodnutí zároveň ako gestorský výbor bol určený Zahraničný výbor Národnej rady. Výbory prerokovali predmetnú správu v lehote určenej rozhodnutím predsedu Národnej rady Slovenskej republiky. Odporučili vysloviť súhlas s jednou aj druhou dohodou. Odporučili rozhodnúť pri jednej aj druhej dohode o tom, že ide o medzinárodnú zmluvu podľa čl. 7 ods. 5 Ústavy Slovenskej republiky. Zároveň zahraničný výbor svojím uznesením č. 124 zo dňa 14. októbra 2004 prijal spoločnú správu výborov, ktorú máte pred sebou. Skončil som, ďakujem pekne.
S. Kahanec, poslanec: (2005-05-13):
Fakt je zaujímavé, keď tam prejudikujete veci, že financie budú, ale kvalita nebude. Veď to by sme mohli takýmto demagogickým spôsobom hovoriť o pomaly každom jednom zákone, pri ktorom sa nenaplní litera zákona, ale niečo iné. Sú tak dokonale pripravené zákony, ktoré ste pripravovali na úrovni zdravotníctva? Veď už niekoľkokrát sme zabezpečovali mnoho noviel a 6 máme ďalších pred sebou. Boli také perfektné, že vtedy nebol problém ich podporiť, lebo bolo všetko presne dané? Skúste si tie otázky položiť aj vo vzťahu k iným zákonom a skúste mať rovnaký meter, aby platilo, že meter je rovnaký, podobne ako aby boli rovní aj rovnejší, o čo určite pán minister nemá záujem, a aby sme nevytvárali tých rovných aj rovnejších aj tu na pôde Národnej rady. A to nechcem spomínať ďalšie veci, ktoré takisto sú vo vašich rezortoch, ktoré takisto nie sú dotiahnuté. A takisto je tam množstvo, množstvo potrebných vecí, ktoré je potrebné doťahovať operatívne a dennodenne. Ďakujem pekne.
Pamula, Peter, poslanec NR SR (2020-02-25):
Ďakujem za slovo, pán predseda, Vážený pán predseda, dajte, prosím, hlasovať o tom, že Národná rada Slovenskej republiky schvaľuje návrh vlády na skrátené legislatívne konanie o vládnom návrhu zákona, ktorým sa zrušuje zákon č. 488/2013 Z. z. o diaľničnej známke a o zmene niektorých zákonov v znení neskorších predpisov (tlač 1838).
P. Paška, predseda NR SR: (2007-03-27):
(Hlasovanie.) 138 prítomných, 78 za, 20 proti, 40 sa zdržalo. Aj tento bod sme schválili.
Pročko, Jozef, poslanec NR SR (2020-09-17):
Pán Mizík, ja vás musím veľmi pochváliť. Na rozdiel od svojich kolegov boli ste úžasný. Naozaj na to, že ste nevedeli kedysi robiť s počítačom, ste predviedli také termíny technicusy, že ja som žasol a musel som si niektoré gúgliť. Ale fakt vás chválim. Vy mi pripomínate jedného môjho učiteľa na FTVŠ, ma učil, on bol, vedecký ateizmus, on bol skorej farár, potom sa stal z neho vedecký ateista, a keď prišiel ´89. rok, tak zase sa stal z vedeckého ateistu farár. Vy keby ste žili v Amerike, tak je z vás Američan. Vy žijete na Slovensku, takže podporujete Rusov, a keby ste žili vo Vietname, tak neviem, podporujete možno Číňanov. Ale ja vás musím pochváliť, naozaj vy ste boli tak úžasný a mne sa tak páčia vaše vystúpenia, že ja som váš veľký fanúšik. Ja sa vždy tak pobavím veľmi, ste super, úžasný, jedinečný, skvelý, fantastický! Ja vás mám strašne rád. Naozaj ste úžasný!
Petrák, Ľubomír, poslanec NR SR (2014-09-24):
Ďakujem pekne za slovo. A, kolega Dušan Bublavý, chcem ti poďakovať za tvoje vystúpenie, lebo mnohé veci si pomenoval úplne priamo a mnohí z nás by to asi až takto priamo nepovedali. A ja s tým súhlasím. Ja sa prikláňam k tým, ktorí hovoria, že veľmi jednoduché sú riešenia, keď ste v opozícii a keď nemáte zodpovednosť za nič a môžete populisticky sa správať. A toto považujem za takýto návrh. Takisto je veľmi jednoduché biť niekoho po hlave, keď oznámil pol roka predtým, že toto riešenie bude prijaté. A bolo to oznámené na sneme strany SMER, že toto riešenie bude prijaté. A dnes je to len otázka prestíže, kto skôr príde s týmto návrhom zákona, aj keď nehovorím, že ste ho nepredkladali dlhšie obdobie predtým. Ale prihlásili sme sa k takémuto riešeniu, oznámili sme ho a napriek tomu, že zákon bol v medzirezortnom pripomienkovom konaní, dnes nás ním bijete po hlave. A tu treba povedať, kedy ide o vec a kedy ide o politikárčenie. Keď ste potrebovali dostať do ústavy definíciu manželstva ako zväzku muža a ženy, vtedy išlo o vec, lebo ste boli pripravení rokovať aj s tou nenávidenou stranou SMER o tom, aby ste túto pre vás principiálnu otázku do ústavy dostali. O politikárčenie ide teraz, keď viete, že nemáte dostatok hlasov na podporu zákona a tobôž ústavného zákona a s bohorovnou ľahkosťou ich predkladáte a ukazujete, kde je patent na rozum. Toto je čisté politikárčenie.
Pellegrini Peter, predseda NR SR (2015-11-10):
Prezentujme sa a hlasujme. (Hlasovanie.) Prítomných 128 poslancov, za hlasovalo 88, proti bol 1, zdržalo sa 39. Konštatujem, že sme v treťom čítaní . Otváram rozpravu v rámci tretieho čítania. Uzatváram možnosť prihlásiť sa do rozpravy a vyhlasujem ju za skončenú. Pán spravodajca.
Dostál, Ondrej, poslanec NR SR (2019-10-18):
Ja by som skúsil odpovedať pánovi poslancovi Poliačikovi na jeho otázku. Zákon hovorí o tom, že ak prezident po skončení výkonu jeho funkcie začne vykonávať inú funkciu ústavného činiteľa podľa § 1 počas výkonu tejto funkcie atď., sa mu pozastaví vyplácanie platu. Paragraf 1 definuje ústavných činiteľov a spomína tam poslancov, prezidenta, členov vlády, sudcov Ústavného súdu, predsedu Súdnej rady, ostatných sudcov, predsedu a podpredsedu Najvyššieho kontrolného úradu a generálnych prokurátorov. Ale ja si myslím, že by bolo možné ešte ten zákon alebo návrh zákona upraviť tak, aby riešil to, o čom, o čom si, pán poslanec, hovoril. Teda myslím si, že je to na rozdiel od pána poslanca Kresáka, lebo, lebo ten zákon je o platových pomeroch ústavných činiteľov Slovenskej republiky, ale prezident je bývalý, bývalý ústavný, teda ústavný činiteľ Slovenskej republiky, a keď upravíme, že, že sa mu pozastaví vyplácanie toho platu bývalého poslanca, tak takú terminológiu zákon používa, v čase, keď vykonáva inú funkciu podľa tohto zákona, podľa § 1, tak, tak kľudne by tam mohlo byť, že alebo keď sa stane poslancom Európskeho parlamentu, členom Európskej komisie a potom je, samozrejme, že na diskusiu, že aké všetky, aké všetky funkcie tam majú alebo nemajú byť. A bude to úprava platových pomerov ústavného činiteľa po skončení výkonu mandátu, čiže tak, ako sa tam dá táto podmienka, tak asi sa tam dá dať ešte nejaká, nejaká ďalšia.
Bittó Cigániková, Jana, poslankyňa NR SR (2021-11-11):
Pani Vaľová, mal si dať rú... mal si dať respirátor, tak mohol tu byť. Ale môžme naňho počkať. (Reakcia z pléna.) Áno, také, také, ktoré nie sú vo vyhláške.
Plaváková, Lucia, poslankyňa NR SR (2024-01-08):
Ďakujem veľmi pekne za všetky faktické poznámky, postupne prejdem pár z nich. Tami Stohlová, ďakujem, že si pripomenula aj konkrétne prípady teda ľudí, ktorým tento návrh zákona pomáha. Ešte sa musíme pozrieť aj na to, ako zmena premlčacej doby pomôže zabezpečiť beztrestnosť úplnú, úplnú stratu trestnosti viacerým ľuďom a pozrieme sa na to určite podrobne. Ale čo sa týka tej malej škody, a ako pán Hlina upozornil, že by teda rád videl, kde je to takto definované v inej krajine, tak to mi pripomenulo, že som sa pána ministra spravodlivosti, som od neho prosila, či nám môže poskytnúť rešerš úprav jednotlivých európskych krajín, keďže často odôvodňujú tento návrh tým, že sa potrebujeme zosúladiť s tým, ako to majú upravené v iných európskych krajinách, a teda doposiaľ som ten rešerš a takéto, takúto analýzu nedostala, tak, pán minister, by som vás chcel opätovne poprosiť, či nám ju viete poskytnúť, pretože predpokladám, že pred tým, než sa nejaká novela navrhuje, tak máte k tomu aj odborné podklady, takže určite to máte niekde k dispozícii. Čo sa týka toho paradoxu vo vzťahu k infringementom, odznelo to od viacerých z vás, či už pán poslanec Dostál, alebo pani poslankyňa Jurík, alebo pani poslankyňa Kolíková, a bol tu aj taký opakovaný apel na pána ministra, aby nám to teda vysvetlil, pretože je to naozaj nesmierne paradoxná situácia, že vy sa odvolávate ako odôvodnenie toho skráteného legislatívneho konania na infringementy, ktoré nám hrozia, a pritom Európska komisia, naopak, nás upozorňuje, aby sme tento návrh, a obzvlášť v skrátenom legislatívnom konaní, neprijímali a takýmto spôsobom to nerealizovali. Tak by som vás chcela, pán minister, poprosiť, či by ste naozaj nemohli vystúpiť v rozprave, a tento paradox nám vysvetliť, keď už teda nie ste na tej dovolenke. Ďakujem veľmi pekne.
Bugár, Béla, podpredseda NR SR (2017-11-30):
Vážené panie poslankyne, páni poslanci, vyzývam vás, aby ste sa vrátili do rokovacieho priestoru, pristúpime k jednotlivým hlasovaniam, k tým bodom, ktoré sme už prerokovali. Najprv budeme pokračovať v rokovaní o hlasovaní o bode č. 25 a to je prvé čítanie o vládnom návrhu zákona, ktorým sa mení a dopĺňa zákon č. 171/1993 Z. z. o Policajnom zbore (tlač 756). Prosím teraz pána poslanca Bučeka, aby uviedol hlasovanie. Pán poslanec Buček. No pred chvíľočkou tu ešte bol. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa mení zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 756.)
R. Bauer, poslanec: (2007-05-16):
K pani kolegyni Nachtmannovej, ktorá mi povedala, že sa mýlim, chcem povedať, no, ja som citoval Petra Druckera, ako sa môžem mýliť, keď ho citujem a ukážem vám, odkiaľ som ho citoval, čiže neviem, ako ste k tomu došli a on ako teoretik v oblasti manažmentu tiež sa vyjadril veľmi v prospech zamestnávateľov a na ich obhajobu a tiež z toho istého dôvodu, že je potrebné vidieť aj zamestnancov, aj zamestnávateľov, pani ministerka. K pánovi poslancovi Haleckému. Ja si myslím, že bude mať táto novela dopad na ekonomiku, hlavne pre malých, stredných podnikateľov, už nie taký veľký na zhoršenie ekonomiky. Už nie taký veľký ako ten pôvodný návrh, podstatne menší, ale dá sa to napočítať presne, koľko bude mať. Však myslím, že to aj niektoré zamestnávateľské zväzy spočítali, a to nie je dobré, proste prečo zhoršovať ako súčasne existujúci stav. Čiže každé zhoršenie proste, ako na čo robiť, na čo robiť zmenu, ktorá niečo zhoršuje, aj keď je to malé zhoršenie, tak je to zlé. Čiže radšej, keď nevieme zlepšiť, tak radšej nechajme súčasný stav. Ďakujem.
Grendel, Gábor, podpredseda NR SR (2020-12-10):
V rozprave teraz vystúpi pán poslanec Svrček.
F. Devínsky, poslanec: (2008-04-01):
Prvý procedurálny návrh v rozprave som predniesol ja a je totožný s návrhom spravodajcu. A navrhol som, aby sa Národná rada uzniesla na tom, že podľa § 73 ods. 3 písm. a) vráti návrh zákona jeho navrhovateľovi na dopracovanie. Prosím, pán predseda, aby ste dali hlasovať o tomto návrhu.
Sárközy, Irén, poslankyňa NR SR (2018-10-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru a výboru pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady.
Blanár, Juraj, podpredseda NR SR (2021-10-06):
Ďakujem. Otváram rozpravu, pán spravodajca. Do rozpravy sa prihlásili písomne traja páni poslanci, z toho jedna pani poslankyňa Anna Zemanová, pán poslanec Radovan Kazda a pán navrhovateľ Jaromír Šíbl. Takže ako prvá by mala vystúpiť pani poslankyňa Zemanová, ktorá sa nenachádza v rokovacej sále, takže stráca svoju možnosť vystúpiť, prepadáva jej. Pán poslanec Radovan Kazda je k dispozícii, takže udeľujem mu slovo, 20 minút môže vystúpiť v rozprave. Nech sa páči.
Fico, Robert, predseda vlády SR (2023-12-20):
Ďakujem pekne, pán podpredseda. Prepáčte malé meškanie, bol som hore na druhom poschodí a som sa zdržal. Dovoľte mi, aby som podľa § 131 ods. 7 zákona Národnej rady Slovenskej republiky o rokovacom poriadku ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní sú nasledujúci členovia vlády: ministerka zdravotníctva pani Dolinková, zastupuje ju minister spravodlivosti pán Susko; minister vnútra pán Matúš Šutaj Eštok, zastupuje ho minister spravodlivosti Boris Susko; neprítomný je minister práce, sociálnych vecí a rodiny Erik Tomáš, zastupuje ho minister spravodlivosti Boris Susko; a rovnako je neprítomný minister školstva, vedy, výskumu a športu Tomáš Drucker, zastupuje ho podpredseda vlády a minister životného prostredia pán Tomáš Taraba. A neprítomní sú aj členovia vlády, ktorým neboli položené žiadne otázky, a to je ministerka hospodárstva a podpredsedníčka vlády pani Saková, podpredseda vlády, minister obrany Robert Kaliňák, podpredseda vlády pán Peter Kmec, minister dopravy Jozef Ráž, minister pôdohospodárstva Richard Takáč a minister investícií, regionálneho rozvoja a informatizácie SR pán Richard Raši. Pán podpredseda, som pripravený v stanovenom limite odpovedať na postavené otázky členov parlamentného zboru.
Glváč, Martin, poslanec NR SR (2011-03-29):
Reagoval som a myslím si, že toto patrí k tomu, nechcel som rušiť rečníka, ale myslím si, že mali by sme urobiť poriadok aj s týmito vecami. Ďakujem.
Danko, Andrej, predseda NR SR (2016-09-14):
Ďalej prosím spravodajcu z výboru pre verejnú správu a regionálny rozvoj poslanca Gábora Grendela, aby uviedol hlasovanie v prvom čítaní o návrhu poslanca Fecka na vydanie lazníckeho zákona (tlač 163), bod 46 schváleného programu. Nech sa páči, pán poslanec, máte slovo. [Hlasovanie o návrhu poslanca Národnej rady Slovenskej republiky Martina Fecka na vydanie zákona o podpore zachovania územia s rozptýleným osídlením a jeho obyvateľov (laznícky zákon) a o zmene a doplnení niektorých zákonov , tlač 163.]
Z. Kramplová, poslankyňa: (2010-02-03):
Pokiaľ ide o znenie zákona, rozmýšľala som nad niektorými paragrafmi, pretože tak ako pani poslankyňa hovorila o § 17, že tam nemusí byť, ja sa domnievam, že práve z dôvodu operatívnosti § 5, ktorý hovorí o služobnom úrade. Myslím druhý odsek, je tam rozpísané, čo majú obsahovať dokumenty – rodné čísla, adresy a podobne. A obávam sa toho, že v prípade určitej nutnosti uvádzať aj niektoré iné veci, ktoré má viesť služobný úrad, a služobný úrad má pomerne veľa kompetencií, že bude tým oklieštený. Či by nebolo rozumnejšie to proste dať do nejakej jednej vety alebo nejakého tretieho odseku, v krátkosti povedať, o čo ide, ale nezväzovať si ruky priamo vymenovaním, čo ten služobný úrad má robiť. Budeme to mať nakoniec v zahraničnom výbore, takže predpokladám, že to spoločne  dáme dokopy tak, aby to bolo v poriadku. A ešte by som mala jednu takú pripomienku k § 7. Ten sa týka diplomatickej misie a stálej misie. Ja som pozerala tú náplň, ktorá je pri diplomatickej misii, a rozmýšľala som, že keďže tam máte v ods. 1 písm. h) uvedenú aj koordináciu humanitárnej pomoci, či by sme tam nevedeli zakomponovať aj oficiálnu rozvojovú pomoc. Dobre viete, že je to taká moja srdcová záležitosť. Navrhovala som to v tej jednej novele, či by jednou vetou tam nebolo možné vsunúť aj oficiálnu rozvojovú pomoc, lebo bude to jedna z veľmi dôležitých oblastí zahraničnej služby a zahraničnej politiky Slovenskej republiky. Čiže myslím si, že by sa tam dalo doplniť. Ale znovu prídem aj s návrhom v zahraničnom výbore. A mám jednu otázočku na vás. Pri služobnom úrade je to § 5. Tam sa dostáva pojem sprevádzajúca osoba. Je tam definícia, že teda je to manžel a dieťa. Chcem sa opýtať, keď je to druh a družka alebo niečo iné, nemôže byť sprevádzajúca osoba? Nemáme myslieť teraz už aj na to, keďže to dávame do zákona, pretože vieme, ako sa tieto sociálne stavy vyvíjajú. A myslím, že vy to veľmi dobre viete aj na ministerstve. Veľmi pekne ďakujem a samozrejme, že podporím tento návrh.
P. Paška, predseda NR SR: (2009-04-23):
(Hlasovanie.) 138 prítomných, 85 za, 3 proti, 50 sa zdržalo. Konštatujem, že sme schválili vládny návrh novely zákona č. 338/2000 Z. z. o vnútrozemskej plavbe. Pani poslankyňa Smolková v druhom čítaní uvedie hlasovanie o vládnom návrhu zákona, ktorým sa mení zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov . Je to tlač 876.
P. Hrušovský, predseda NR SR: (2004-05-19):
M. Abelovský, poslanec: Poslanec Madej osobitne dal hlasovať o bode 7. Je to neaktuálne, pretože sme už o tomto bode hlasovali. Pán predseda, môžeme pristúpiť k hlasovaniu o pozmeňujúcich a doplňujúcich návrhoch prednesených v rozprave v takom poradí, v akom boli predložené. Prvý predložil poslanec Pataky. Týka sa § 10 ods. 1 návrhu zákona, konanie vo veciach ochrany priemyselného vlastníctva. Nesúvisí so žiadnym bodom zo spoločnej správy, pán predsedajúci, prosím, dajte hlasovať o tomto pozmeňujúcom návrhu.
Zemanová, Anna, poslankyňa NR SR (2018-10-18):
Ďakujem veľmi pekne za slovo. Nebudem dlho, ale chcem zareagovať na to, čo odznelo v sále a k samotnému návrhu. Bolo povedané, že trošku máme počúvať to, čo sa hovorí v rámci diskusie, ako sa k téme vyjadruje pani ministerka, no a práve k tomu by som chcela zaujať tak stanovisko. Totižto pani ministerka sa nechala počuť, že prostriedky získané z tohto osobitného odvodu pôjdu na doplnenie marketingového fondu, rizikového fondu a na opatrenia proti zmene klímy. Nuž, tu by som sa chcela pozastaviť, pretože ten mimoriadny odvod vo výške 2,5 % by mal priniesť do štátneho rozpočtu približne 120 mil. eur. To sú údaje z tlačovej správy pani ministerky. Ďalej citujem, že všetky financie z neho majú ísť, pôjdu naspäť do agrosektora, na vytvorenie rizikového fondu, marketingového fondu a na boj proti klimatickým zmenám, na podporu farmárov a potravinárov a na zintenzívnenie potravinových kontrol na všetkých úrovniach. Takže rizikový fond ešte neexistuje, ideme zakladať nový rizikový fond, ktorého použitie a účely vlastne nepoznáme a bude to asi ďalší priestor na dotácie pre svojich ľudí a na vlastne zase krivenie trhu. Taktiež čo sa týka marketingového fondu, ten funguje necelý rok. Keď som sa pýtala na výbore pani ministerky, pri odpočte správy o poľnohospodárstve, potravinárstve, aké sú výsledky tohto marketingového fondu, tak, samozrejme, ešte nemala žiadne čísla, čiže nemáte žiadne údaje, ako budú tieto prostriedky použité. Ale čo teda povedala ešte, na opatrenie proti zmene klímy. No tak toto je teraz také moderné, avšak veľmi neodborné, pretože opatrenia proti zmene klímy sa nedajú prijímať, dá sa len vziať nejaké adaptačné opatrenie Slovenska. Nie je to úsmevné, pretože to je podstatný, podstatný rozdiel v ponímaní aj tomu, čo pani ministerka ako koná a ako sa snaží byť ľúbivá a situačne prispôsobivá, pretože téma zmena klímy je v súčasnosti in a treba, aby sme sa všetci k nej vyjadrovali. A všetky opatrenia, ktoré ona predkladá aj v podobe miliónových dotačných balíčkov pre lesníkov a poľnohospodárov, sú v podstate nefunkčné a nesystematické. A preto keď aj takýmto neodborným vyjadrením sa zdôvodňuje čerpanie 120 mil. eur, ktoré, na ktoré sa máme všetci skladať v cene potravín, tak myslím si, že je na mieste, otázka je na mieste, aby ste predložili analýzy toho, ako sa tieto prostriedky naďalej budú používať. V správe o poľnohospodárstve a potravinárstve za rok 2017 boli aj informácie o tom, ako sa exportuje mlieko do zahraničia a vo veľkom sa dovážajú výrobky z nášho mlieka. Tak toto je tragédia nášho poľnohospodárstva, že vlastne naozaj tuná neexistuje finalizácia výrobkov. Darmo budeme prijímať takéto rôzne opatrenia, keď našim podnikateľom v poľnohospodárstve budeme sťažovať život, budeme im klásť polienka pod nohy a rôznymi nesystémovými dotáciami kriviť trh. Takže treba urobiť systémové opatrenia, ale toto, čo vy idete zaviesť, je jedno obrovské riziko do celého segmentu a bude to len ďalší zdroj ťažkostí a krivenia trhu v poľnohospodárstve a potravinárstve. Samozrejme, ale netýka sa to len týchto výrobkov, ale teda myslím si, že prioritne áno. Ďakujem pekne za možnosť vystúpiť.
Paška, Pavol, predseda NR SR (2014-07-03):
(Hlasovanie.) 141 prítomných, 83 za, 57 sa zdržalo, 1 nehlasoval. Tieto body sme schválili.
Galko, Ľubomír, minister obrany SR (2010-12-07):
Ďakujem pekne. Len krátko. Chcem vás ubezpečiť, že výcviku 5. pluku špeciálneho určenia v Žiline naozaj venujeme patričnú pozornosť. Tú informáciu, ktorú vám teraz dám, som bol schopný poskytnúť len zahraničnému výboru, pretože na výbore pre obranu a bezpečnosť ešte tá informácia nebola k dispozícii. Pred niekoľkými dňami prebehlo hodnotenie tohto 5. pluku špeciálneho určenia, ako je pripravený na tie úlohy, ktoré ide plniť do Afganistanu. Toto hodnotenie vykonala americká strana. A to hodnotenie skončilo so stupňom „výborný“. Takže oni naozaj sú dobre pripravení. V tej príprave budeme pokračovať a ubezpečujem vás, že nám veľmi záleží na tom, aby tí chlapi, ktorí tam idú, tak sa vrátili živí a zdraví odtiaľ. Ďakujem pekne aj za podporu tohto návrhu. Chcem povedať ešte jednu dôležitú vec, že tá primárna úloha, ktorú tam ideme plniť, je prechod na systém tranzície, to znamená v súlade so strategickou koncepciou NATO postupné odovzdávanie moci do rúk Afganskej národnej armády. A na to, aby sme jej mohli túto moc odovzdať, tak ju na to treba, samozrejme, aj vycvičiť. To je tá primárna úloha, ktorú tam ideme plniť. A tam sa skrýva aj odpoveď na tú otázku, prečo vlastne počítame v tom materiáli s tým pobytom alebo pohybom našich vojakov až do toho predpokladaného termínu roku 2014. Ďakujem pekne.
Turčanová, Andrea, poslankyňa NR SR (2024-10-23):
Ďakujem. Pán poslanec Hlina, vy ste stihli všetko možné spomenúť v svojom príspevku, takže ja začnem s tým pozitívnym, že ste poblahoželali pani Bajo Holečkovej k vydaju, tak ja jej tiež takto, Martinka, ak počúvaš, tak ti blahoželám verejne k vydaju. Hneď aj blahoželám druhým dychom, pán Hlina, vám, lebo vy ste mali včera narodeniny, takže všetko najlepšie. Ale musím sa ozvať, keď ste zaútočili na Maroša Čaučíka, že on nejak neseriózne... Ja totižto serióznejšieho človeka vo vystupovaní ako Maroš Čaučík nepoznám. Mne ujdú nervy, poviem hocikedy, čo mi slina na jazyk prinesie, myslím, že v tom si môžme asi podať ruky, lebo aj vy ste taký prostoreký, ale určite to neočakávam od Maroša Čaučíka a Maroš Čaučík ani takéto ľudské chyby nerobí, lebo je veľký diplomat a veľmi empatický človek, ktorý naozaj rieši veci z nadhľadu. A keď povedal, že o tom s ňou hovoril, ja nemám žiadny dôvod spochybňovať, keď boli dvaja, že s ňou hovorili a že sa takto dohodli. Ale pripomínam tú dohodu, o ktorej už bolo povedané. KDH sa vzdalo postu predsedu za dve miesta vo výbore. Ak dneska by sme nechali veci tak, ako sú, nebudeme mať ani predsedu, ani dve miesta vo výbore, a toto chceme riešiť. Ponúknite nám predsedu a môžme sa dohodnúť. Ďakujem.
J. Richter, poslanec: (2010-03-02):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady o rokovacom poriadku spoločnú správu výborov. I. Národná rada Slovenskej republiky uznesením č. 1922 z 9. februára 2010 pridelila vládny návrh zákona, ktorým sa mení a dopĺňa zákon č. 8/2009 o cestnej premávke a o zmene a doplnení niektorých zákonov, na prerokovanie týmto výborom: ústavnoprávnemu, ďalej pre financie, rozpočet a menu, pre hospodársku politiku, pre pôdohospodárstvo, životné prostredie a ochranu prírody, pre zdravotníctvo, pre ľudské práva, národnosti a postavenie žien a Výboru Národnej rady Slovenskej republiky pre obranu a bezpečnosť ako gestorskému výboru. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 o rokovacom poriadku Národnej rady Slovenskej republiky. Výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkami, ktoré sú uvedené v prílohe v spoločnej správe pod bodmi 1 až 8. Gestorský výbor odporúča o pozmeňujúcich a doplňujúcich návrhoch hlasovať takto: o bodoch 1, 2, 3, 5 a 6 hlasovať spoločne a tieto schváliť a o bodoch 4, 7 a 8 hlasovať osobitne a tieto schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 8/2009 o cestnej premávke a o zmene a doplnení niektorých zákonov v znení neskorších predpisov, pod tlačou 1412, vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto zákonu podľa § 79 a 83 zákona Národnej rady o rokovacom poriadku odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 8/2009 Z. z. o cestnej premávke, bola schválená uznesením Výboru Národnej rady Slovenskej republiky pre obranu a bezpečnosť pod č. 326 na jeho 77. schôdzi. Pán podpredseda Národnej rady, prosím, otvorte rozpravu.
Kočiš, Eduard, poslanec NR SR (2022-04-29):
Ďakujem pekne za slovo, pán predsedajúci. Pán kolega Takáč vo svojej rozprave si spomenul takú dnes asi najviac rezonujúcu informáciu, a to bolo údajné, ešte raz to zopakujem, údajné stretnutie pani predsedníčky mandátového a imunitného výboru s pánom špeciálnym prokurátorom Lipšicom. Na jednej strane tu máme nejaké podozrenie a na toto podozrenie pani predsedníčka odpovedala v rámci grémia, že toto podozrenie sa nezakladá na pravde. Môžme tejto odpovedi veriť. Ja pevne dúfam, že sa tak nestalo, pretože ak by sa takéto stretnutie uskutočnilo v tak komplikovanom a v tak závažnom čase, aký je tento, tak si myslím, že tieň podozrenia na nekalé praktiky vládnej koalície a až obludnosť tohto prípadu by hádzal taký veľký tieň na spravodlivosť ako takú, že to by snáď nedokázala obhájiť ani tá najčistejšia duša, ktorá ešte v tejto skazenej politickej kultúre snáď ešte niekde chodí. Ak nejaký politik poukazuje na prešľapy, machinácie, daňové podvody, krátenie daní, nemusel to byť Matovič, nemusel to byť Kiska, nech to je hocikto, podľa mňa tento politik akokoľvek sa dostal k tejto informácii, či ju dostal od ľudí, ktorí k nej mali prístup, či ju dostal z médií, či ju dostal od orgánov činných v trestnom konaní, nech akýmkoľvek spôsobom bola mu táto správa alebo táto informácia doručená, vždy to budem považovať za korektný politický boj, pretože poukazuje na prečiny a prešľapy svojho politického „nepriateľa“. Ale toto nie je nepriateľstvo, toto je hlboká nenávisť.
Matovič, Igor, poslanec NR SR (2016-06-07):
Aj poslanci boli na výbore. Myslím si, že je dohoda, že počas rokovania Národnej rady sa výbory nekonajú. Takže keď ste raz predsedajúci, ustrážte si, či náhodou nebeží výbor. Keď výbor skončí, môže pokračovať rokovanie alebo opačne. Potom poprosím, aby ste mi dali vedieť, keď náhodou pán minister vnútra sa ako zvykol v doterajšej praxi vzdialiť, tak aby som ukončil svoje vystúpenie, aby si ho mohol celé vypočuť.
Kollár, Boris, predseda NR SR (2021-10-20):
Otváram rozpravu. Do rozpravy som dostal jednu písomnú prihlášku, pani poslankyne Hatrákovej. Nech sa páči, pani poslankyňa, máte slovo.
Brocka, Július, poslanec NR SR (2015-12-04):
Pán kolega Petrák, vy ste vlastne politicky ešte neboli na svete, keď KDH v 90. rokoch znášalo najväčšiu ťarchu zápasu proti mečiarizmu. Ale môžete si to pamätať, aj keď ste neboli v parlamentne. Pán kolega, väčšou hrozbou ako terorizmus pre Slovensko je korupcia. A s korupciou Fico a jeho vláda nič nerobí. Balíte peniaze do alobalu na horšie časy, pán kolega. Čiže toto nie sú návrhy o boji proti terorizmu, toto, vy chcete odpútať pozornosť od korupcie, toto je vaša volebná kampaň a ja na nej odmietam sa zúčastniť, pán kolega.
J. Podmanický, poslanec: (2008-09-17):
Uvedený poslanecký návrh bol doručený poslancom Národnej rady v stanovenej lehote, čím boli splnené podmienky určené zákonom o rokovacom poriadku. Predseda Národnej rady posúdil uvedený návrh podľa legislatívnych pravidiel a v súlade so zákonom o rokovacom poriadku ho zaradil na rokovanie dnešnej schôdze Národnej rady. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona o rokovacom poriadku, ako i náležitosti určené v legislatívnych pravidlách. To znamená, že návrh zákona obsahuje paragrafové znenie, dôvodovú správu a ostatné formálnoprávne náležitosti. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 26. augusta 2008 a podľa § 71 rokovacieho poriadku navrhujem, aby návrh zákona prerokovali ústavnoprávny výbor, výbor pre financie, rozpočet a menu a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali v lehote do 20. októbra 2008 a gestorský výbor do 21. októbra 2008. Vážený pán predsedajúci, ďakujem, skončil som. Prosím, otvorte rozpravu.
Hrušovský, Pavol, podpredseda NR SR (2010-12-02):
Páni poslanci, hlasujeme o návrhu, ktorý predniesol pán poslanec Paška, pán predseda poslaneckého klubu. (Hlasovanie.) 141 prítomných, 62 za, 73 proti, 5 sa zdržalo, 1 nehlasoval. Návrh sme neschválili. Prerušujem do 18.00 hodiny rokovanie 9. schôdze. (Prerušenie rokovania do 18.00 hodine.) (Pokračovanie rokovania o 18.03 hodine.) Vážené panie poslankyne, páni poslanci, prosím, aby ste zaujali svoje miesta v rokovacej sále, prestali separátne rokovania. Pán poslanec Galbavý, prosím, aby ste si obsadili svoju stoličku, ktorú v rokovacej sále máte pridelenú. Páni poslanci, prosím, zaujmite svoje miesta.
Paška, Pavol, predseda NR SR (2013-10-30):
Pán poslanec Mičovský.
T. Cabaj, podpredseda NR SR: (2010-05-25):
Slovo má pán predseda klubu Rafaj.